2018 m. Lietuvos šachmatų čempionatas

2018 m. Lietuvos šachmatų čempionatas – tai 85-asis Lietuvos atvirasis (anksčiau vyrų) ir 71-asis moterų šachmatų čempionatai.

Lietuvos atvirasis šachmatų čempionatas 

85-asis Lietuvos atvirasis šachmatų čempionatas vyko Kaune, 2018 m. kovo 2 – kovo 8 d.

Atvirojo čempionato nuostatai 

Finalinis čempionato turnyras – atviras. Jame gali žaisti visi norintys Lietuvos šachmatininkai, nepriklausomai nuo lyties, amžiaus ir reitingo.

Laikas galvojimui: pirmiems 40 ėjimų po 90 min., o likusiems ėjimams iki partijos pabaigos prie sutaupyto laiko dar pridedama po 30 min. Be to, nuo partijos pradžios, po kiekvieno ėjimo pridedama po 30 sek.

Nugalėtojų nustatymas 
Laimi dalyvis, surinkęs daugiausia taškų (už pergalę – 1 taškas, už lygiąsias 0,5, už pralaimėjimą – 0).

Taškų lygybės atveju vietos nustatomos, pradedant nuo pirmo, pagal sekančius papildomus rodiklius:

 Bucholco koeficientas - 1, atmetus blogiausią varžovo rezultatą;
 Bucholco koeficientas;
 Progreso koeficientas;
 Aranzo koeficientas;
 Bergerio koeficientas

Apdovanojimai 

Lietuvos šachmatų ir jaunimo čempionatų prizininkai apdovanojami prizais, diplomais ir medaliais. Be to,1-3 vietų laimėtojai įgyja teisę žaisti 2018 m. Baltijos zoninėse šachmatų varžybose.
Pagal LŠF Tarybos patvirtintą reglamentą keturis Lietuvos atstovus į Baltijos zoninį šachmatų čempionatą skiria Baltijos zonos prezidentas Aris Ozolinšas, trys pateks iš 2018 m. Lietuvos čempionato, o vienas dalyvis bus kviečiamas LŠF Tarybos sprendimu.

Pagal zoniniame čempionate pasiektus rezultatus bus formuojama Lietuvos olimpinė šachmatų rinktinė, kuri dalyvaus 2018 m. metų Šachmatų olimpiadoje Batumyje.
 
Čempionate lygiagrečiai vykdoma jaunimo (vaikinų iki 20 m.) šachmatų čempionato įskaita. Lietuvos jaunimo šachmatų čempionas įgyja teisę atstovauti Lietuvai 2018 m. Pasaulio jaunimo šachmatų čempionate.

Atvirojo čempionato eiga 

2018 m. Lietuvos čempionato pusfinalinis turnyras nevyko.
Dėl Lietuvos šachmatų čempiono titulo kovojo 55 žaidėjai, iš jų 25 dalyviai turintys 20 metų ir jaunesni. Dalyvių reitingo vidurkis – 1854

Dalyvavo visi 2017 m. Lietuvos šachmatų čempionato prizininkai. Varžybos vyko šveicariškąja sistema (9 ratai). Sąlygos nelengvos: dalyviams per 7 dienas teko sužaisti 9 partijas, todėl dvi dienas teko žaisti po dvi partijas.

Po keturių ratų 

Dešimties pirmaujančių dalyvių rezultatai po 4 ratų.

Po šešerių ratų 

Dešimties pirmaujančių dalyvių rezultatai po 6 ratų.

Po aštuonių ratų 

Dešimties pirmaujančių dalyvių rezultatai po 6 ratų.

Paskutinis ratas 

Paskutiniame rate, palankiai susiklosčius aplinkybėms, trys pirmaujantys šachmatininkai, turėję po 6,5 tšk. realiai pretendavo į aukso medalį. Todėl lyderių kovos su varžovais buvo atkaklios.

Pirmoje turnyrinės lentelės vietoje buvęs TM Paulius Pultinevičius (6,5 tšk.)žaidė su patyrusiu TM Vaidu Sakalausku (5,5 tšk.). Pastarasis spaudė varžovą, bet P. Pultinevičius apsigynė ir varžvai baigė partiją lygiosiomis. P. Pultinevičiaus papildomi rodikliai buvo aukščiausi, tad jis, surinkęs 7 taškus laukė V. Mališausko ir R. Klabio partijos pabaigos.

Paskutiniame čempionato rate DM V. Mališauskui (6,5 tšk.), norint tapti 2018 m. Lietuvos čempionu reikėjo būtinai laimėti prieš šiaulietį R. Klabį (6,5 tšk). Lygiosios jo netenkino, kadangi dėl žemesnių papildomų rodiklių, jam atitektų tik bronzos medaliai. Lyderių partija tęsėsi 6 valandas ir baigėsi paskutinė.

R. Klabis, kai iki išsigelbėjimo buvo likę nedaug, suklydo 129 ėjime ir partija baigėsi V. Mališausko pergale. Pasibaigus šiai įtemtai partijai paaiškėjo visi prizininkai: vilnietis DM Vidmantas Mališauskas surinko 7,5 taško ir iš trečios pozicijos turnyrinėje lentelėje iškopė į pirmąją bei 9-ą kartą tapo Lietuvos čempionu, o vos ne visą turnyrą pirmavusiam marijampoliečiui TM Pauliui Pultinevičiui atiteko sidabras, o šiauliečiui FM Rokui Klabiui – bronza. Abu pastarieji Lietuvos šachmatų čempionato prizininkais tapo pirmą kartą.

Dešimt geriausiai 2018 m. Lietuvos šachmatų čempionate pasirodžiusių dalyvių.

Atvirojo čempionato lentelė 

2018 m. Lietuvos atvirojo šachmatų čempionato partijos.

Vaikinų (iki 20 m.) čempionatas 

2018 m. Lietuvos jaunimo (vaikinų iki 20 m.) įskaitoje pirmąją vietą užėmė marijampolietis Paulius Pultinevičius (7 tšk.), antrąją – Benas Mickus iš Kauno (5,5 tšk.), trečiąją – dar vienas kaunietis Karolis Jukšta (5 tšk.)

Lietuvos moterų šachmatų čempionatas 
71-asis Lietuvos moterų šachmatų čempionatas vyko Kaune 2018 m. kovo 2 – kovo 8 d., toje pačioje vietoje ir laiku, kaip ir atvirasis čempionatas.
 
Dalyvavo 18-ka šachmatininkių. Iš 2017 m. Lietuvos moterų čempionato prizininkių nedalyvavo: aukso medalio laimėtoja – Simona Kiseleva ir sidabrą iškovojusi – Laima Domarkaitė. Vidutinis turnyro reitingas – 1732.

Žaidėjos varžėsi šveicariškąja sistema 7 ratus. Esant vienodam taškų skaičiui, aukštesnė vieta buvo skiriama žaidėjai su aukštesniais papildomais rodikliais.

Galvojimui buvo skiriama: kiekvienai – po 90 min./40 ėjimų + 30 min. iki partijos pabaigos ir nuo partijos pradžios po kiekvieno padaryto ėjimo buvo pridedama po 30 sek.

Moterų čempionato metu lygiagrečiai buvo vykdoma Lietuvos jaunimo (merginų) iki 20 m.) šachmatų čempionatas. Pirmąją vietą užėmusi dalyvė įgyja teisę atstovauti Lietuvai 2018 m. Pasaulio jaunimo (merginų iki 20 m. šachmatų čempionate.

Moterų čempionato eiga

Po trijų ratų 

Šešių pirmaujančių dalyvių rezultatai po 3 ratų.

Po šešių ratų 
Šeštajame rate tarpusavyje susitiko lyderės, turėjusios po 4 taškus: kaunietė Guoda
Perminaitė, ir kėdainietė Viktorija Savickienė. Nugalėjo Guoda Perminaitė. Likus paskutiniam ratui ji tapo vienvalde moterų čempionato lydere. Ji, kartu su Ieva Žalimaitė, sėkmingiausiai žaidė paskutinius tris ratus (3 tšk. iš 3).

Šešių pirmaujančių dalyvių rezultatais prieš paskutinį ratą.

Paskutinis ratas 
Moterų, kaip ir atvirojo, čempionato paskutinis ratas lėmė medalių pasiskirstymą. Prizinių vietų vis dar tikėjosi keturios šachmatininkės. Medalių dalybos vyko Daivos Batytės su Guoda Perminaite, bei Viktorijos Savickienės su Ieva Žalimaite partijose.

Viktorija, žaisdama baltosiomis, ėmėsi aktyvių veiksmų, bet Ieva, atrėmusi pavojingus grasinimus, iškovojo juodosiomis figūromis pergalę ir surinko 5, 5 taško.

Kita plungiškė – Daiva Batytė baltosiomis figūromis ilgoje kovoje įveikė iki tol turnyrę pirmavusią 17-metę Kauno moksleivę Guodą Perminaitę bei, kaip ir Ieva Žalimaitė, surinko 5,5 taško. Lyderėms, surinkus po vienodai taškų pirmąją vietą lėmė aukštesni papildomi rodikliai, o tai reiškė, kad pirmąją vietą ir Lietuvos čempionės vardą pirmą kartą iškovojo plungiškė Ieva Žalimaitė. Pradėjusi čempionatą nesėkmingai (0,5 tšk. iš 2), ji laimėjo sekančias 5 partijas iš eilės. Tai ir atvedė ją į pergalę moterų čempionate. Sidabro medalis liko jos žemietei Daivai Batytei, o bronzos – Guodai Perminaitei iš Kauno.

Šešetas geriausių 2018 m. Lietuvos moterų šachmatų čempionato žaidėjų.

Moterų čempionato lentelė 

Pastaba * žaidė b – baltosiomis figūromis, j – juodosiomis figūromis. PR1, PR2, PR3, PR4, PR5 – papildomi rodikliai.

Be žaidimo gautas taškas žymimas -1, kai šveicariškąja sistema rengiamame turnyre, esant nelyginiam dalyvių skaičiui, paskutinėse vietose esančiam dalyviui nelieka su kuo žaisti.

Merginų (iki 20 m.) čempionatas 
2018 m. Lietuvos jaunimo (merginų iki 20 m.) įskaitoje, iš 5 dalyvių, pirmąją vietą užėmė septyniolikmetė Guoda Perminaitė (5 tšk.) iš Kauno, antrąją – penkiolikametė Marija Šibajeva (4,5) iš Klaipėdos, trečiąją – 18-metė kaunietė Saulė Gailiūnaitė (4). Guoda Perminaitė iškovojo teisę žaisti 2018 m. pasaulio jaunimo (merginų iki 20 m.) čempionate.

Šaltiniai

Nuorodos 

 Kaune prasidėjo 2018 metų Lietuvos šachmatų čempionatai

 Kaune toliau verda 2018 metų Lietuvos šachmatų čempionato dvikovos

Likus dviems ratams iki finišo, lyderis nesikeičia tik vyrų čempionate

  Paaiškėjo 2018 m. Lietuvos čempionai

 2018 m. Lietuvos atvirojo šachmatų čempionato partijos

Lietuvos šachmatų čempionatai